Hrvatski jezik (23. travnja 2020.)

**Mark Twain: Kraljević i prosjak – interpretacija ulomka iz romana**

ROK ZA IZVRŠAVANJE ZADATKA: petak (24. 4.), do 17 sati

Zadatak i upute za rad:

* Dragi učenici, jučer ste čitali ulomak iz romana „Kraljević i prosjak“, riješili jednostavan zadatak u kojem ste trebali pokazati razumijevanje pročitanoga teksta, a mogli ste, po želji, pogledati i cijeli animirani film za koji sam vam proslijedila poveznice.
* Na današnjem satu nastavit ćete s interpretacijom pročitanoga ulomka, no ovaj put trebat će vam i vaše znanje o epici kao književnom rodu, točnije trebat će vam znanje o pripovjednim tehnikama (pripovijedanje, opisivanje, dijalog) i o etičkoj karakterizaciji likova (osobine i postupci). Ako bude potrebno da se podsjetite tih pojmova, uvijek možete pogledati u pojmovnik koji se nalazi na kraju vaše čitanke.
* Kako biste uspješno riješili današnji zadatak, ispunit ćete tablicu koja se nalazi u ovom dokumentu (*Nastavni listić 1*). Tu ćete tablicu ispuniti pomoću ovih zadataka koji će vas voditi u njezinu ispunjavanju:

1. pronađite u tekstu i prepišite primjer za pripovjednu tehniku opisivanje (opis vanjskog prostora ili opis izvanjskog izgleda lika)
2. pronađite u tekstu i prepišite primjer za pripovjednu tehniku pripovijedanje
3. pronađite u tekstu i prepišite primjer za dijalog
4. pronađite u tekstu i prepišite primjer koji pokazuje postupke jednog od likova.

***Nastavni listić 1* – Tablica**

|  |  |
| --- | --- |
| **PRIPOVJEDNE TEHNIKE I OSOBINE LIKOVA** | **PRIMJER (CITAT) IZ TEKSTA** |
| OPISIVANJE (PROSTOR, LIK) |  |
| PRIPOVIJEDANJE (DOGAĐAJ) |  |
| DIJALOG (RAZGOVOR IZMEĐU DVA LIKA) |  |
| POSTUPCI I PONAŠANJE LIKA IZ KOJEG SE VIDI NEKA NJEGOVA OSOBINA |  |

**NAPOMENA: tablicu ćete precrtati u ovakvom obliku u svoju bilježnicu te ju ondje ispuniti.**